கல்முனைக்குடி <MASK>யில் அம்பாறை மாவட்டத்தில் அமைந்திருக்கும் கல்முனை மாநகரத்தின் இதயமாகும். மட்டக்களப்பு நகரில் இருந்து தெற்கே 25 மைல் தூரத்தில் அமைந்துள்ளது. இதன் எல்லைகளாக வடக்கே பாண்டிருப்பு கிராம்மும், தெற்கே சாய்ந்தமருது கிராமமும், கிழக்கே வங்காள விரிகுடாவும், மேற்கே பசுமையான வயல் நிலங்களும் அமைந்துள்ளன. கல்முனை - அக்கரைப்பற்று பிரதான வீதி கல்முனைக்குடியினூடாகச் செல்கின்றது. கல்முனைக்குடியில் 99.99% முஸ்லிம்கள் வாழ்கின்றனர். இக்கிராமம் இலங்கையைக் கடைசியாக ஆட்சி செய்த கண்டி மன்னன் சிறி விக்கிரம இராசசிங்கனின் ஆட்சிக்காலத்திற்குப் பல நூறு ஆண்டுகளுக்கு முன்பிருந்தே உள்ளதாக வரலாற்றாசிரியர்கள் குறிப்பிடுகின்றனர். இங்கு பதினான்கு மசூதிகளும், இரண்டு ஜும்மா மசூதிகளும், பெரும் புகழ்பெற்ற கல்முனைக்குடி கடற்கரை நாகூர் ஆண்டகை தர்ஹாவும், ஐந்து பாடசாலைகளும் உள்ளன. கல்முனை அஷ்ரஃப் ஞாபகார்த்த வைத்தியசாலையும், கல்முனைக்குடி முஹையத்தீன் ஜும்மா மசூதியும் ஊரின் மத்தியில் பிரதான வீதியில் அமைந்துள்ளன.
கல்முனைக்குடி
மட்டக்களப்பு அக்கரைப்பற்று மசூதி கிழக்கிலங்கை